Шартрскі сабор

Сабор Шартрскай Божай Маці — храм у горадзе Шартр, за 80 км ад Парыжа, адзін з найпрыгажэйшых помнікаў французскай готыкі і ўнесены ў спіс сусветнай спадчыны ЮНЕСКА. Цяперашні будынак сабора быў ўзведзены ў 13 стагоддзі пасля таго, як у 1194 годзе пажар знішчыў стары раманскі храм. Паўночная вежа была скончана пазней у стылі палымянай готыкі і зрабілася заўважна вышэй за паўднёвую, надаўшы сабору непаўторны асыметрычны сілуэт. З IX стагоддзя ў Шартры захоўваецца туніка, якая належала некалі, як лічыцца, Божай Маці, была падорана Карлу Вялікаму канстанцінопальскай імператрыцай Ірынай, а каля 876 года перанесеная Карлам Лысым з Ахена ў Шартр. Гэта робіць Шартрскі сабор папулярным месцам пілігрымак. У прыватнасці, штогод на Пяцідзесятніцу з Парыжу ў Шартр праходзіць шматтысячнае міжнароднае паломніцтва каталікоў-традыцыяналістаў. Шартрскі сабор — галоўны храм Шартрскай дыяцэзіі. Галерэя Глядзіце таксама Спіс самых высокіх цэркваў свету Спіс аб’ектаў Сусветнай спадчыны ЮНЕСКА ў Францыі Зноскі Крыніцы Шартрскі кафедральны сабор у даведніку Sacred Destinations (англ.) Спасылкі На Вікісховішчы ёсць медыяфайлы па тэме Шартрскі сабор Афіцыйны сайт Сабора Архівавана 20 студзеня 2011. (фр.) Вітражы Шартрскага сабора — афіцыйны сайт Архівавана 5 мая 2010. (фр.) Notre-Dame de Chartres — даведачная інфармацыя (фр.) Афіцыйны турыстычны сайт Шартра Архівавана 29 жніўня 2007. (фр.) Фотаздымкі сабора Архівавана 29 мая 2006.